b'\n_START_ARTICLE_\nKerttu Pesonen\n_START_PARAGRAPH_\nKerttu Marjatta Pesonen (o.s. Pehkonen, 26. lokakuuta\xc2\xa01928 Joroinen \xe2\x80\x93 23. helmikuuta 2018 Varkaus) oli suomalainen maastohiiht\xc3\xa4j\xc3\xa4. H\xc3\xa4n edusti seuratasolla Warkauden Urheilijoita._NEWLINE_Pesonen voitti Salpaussel\xc3\xa4n kisojen naisten kilpailun vuosina 1947, 1948, 1949 ja 1951 ja on saanut Salpausselk\xc3\xa4-mitalin. Ruotsin hiihtokisoissa h\xc3\xa4n voitti 10\xc2\xa0kilometrin kilpailun 1947, 1949 ja 1950. Pesonen voitti my\xc3\xb6s Sveitsin Grindelwaldissa j\xc3\xa4rjestetyn, ensimm\xc3\xa4iseksi naishiihdon suurkilpailuksikin sanotun kilpailun 1949. H\xc3\xa4n sai my\xc3\xb6s SM-mitaleja. H\xc3\xa4n lopetti uransa avioiduttuaan 1951. _NEWLINE_Pesonen valittiin ensimm\xc3\xa4iseksi Vuoden naisurheilijaksi 1949. H\xc3\xa4n sai Pro Urheilu -tunnustuspalkinnon 2007.'